Komunikacija / masovni mediji, propaganda i javno mnjenje

Šta je suština komunikacije?

Objasni pojam komunikacije.

Koje vrste komunikacionih znakova postoje?

Zašto je komunikacija i socijalna interakcija?

Vrste komunikacije i komunikacionih znakova

a) posredna / neposredna

b) verbalna / neverbalna

Koja je uloga paralingvističkih i ekstralingvističkih znakova u procesu komunikacije?

Šta je specifičnost verbalne komunikacije?

Kroz koje faze se odvija proces komunikacije?

_______________________________________________________
Fenomen medija je nemoguće posmatrati van fenomena jezika kojim se komunicira; jer da bismo shvatili poruku koja nam se prenosi moramo se pozabaviti konvencijama tok jezika, znacima koji se koriste, šta je to što označavaju i koje je njihovo značenje?  

Znak može biti slovo, reč, zvuk, miris, boja...a svaki znak dobija značenje stavljanjem u neku funkciju. Značenje znaka najčešće nije nepromenjivo, ali promenjivost zavisi i od toga da li je reč o konvencionalnim znacima ili ne (pr. crveno svietlo na semaforu). Kada govorimo o medijima i porukama koje oni šalju nas zanima u kojim odnosima znakovi stoje i koja pravila se pri tome koriste u kreiranju željenih ishoda  (pr. filmovi – kako izgledaju tipični negativci? Kako se prikazuju demokratski / socijalistički sistemi?) 

Skup znakova koji nosi neko značenje naziva se kod, kodiranje je davanje značenja, a dekodiranje otkrivanje istog. Svaki kod je uvijek rezultat složenih sadejstava kulture, konvencija, nasleđa i psihe (pr – NASA zlatna pločica, poslata u svemir 1972. Hoće li mali svemirci ukoliko ih ima u svemiru shvatiti našu poruku kao znak miroljubivosti?).
Važno je shvatiti da svi znakovi koje koristimo imaju svoje denotativno (objektivno značenje) i konotativno (ono što objektivno nije dato, već mi pridodajemo sami) značenje. Svaki kod koji koristimo za cilj im da saopšti poruku, odnosno da se tvoja namera kao pošiljaoca podudari sa shvatanjem primaoca. To je najlakše u interpersonalnoj razmeni, pa čak i intrapersonalnoj, ali kada govorimo o grupnoj i masovnoj komunikaciji to je mnogo teže, jer svako od nas ima svoje lične filtere, kognicije, emocije i sl. iako možda pripadamo istom kulturno – socijalnom kontekstu. Cilj svakog medija je da dotakne naš lični ugao i da shvatimo poruku upravo onako kako je to pošiljalac i nameravao.
Šta je to što karakteriše masovnu komunikaciju? To je uvek proces u kome profesionalni komunikatori koriste masovnu komunikaciju za široko, brzo i  kontinuirano rasprostiranje poruka, kako bi kod masovne publike isprovocirali namenjena značenja.

1. kominikator – skupina profesionalaca pr. odjavna špica filma
2. kod – svaki medij ima svoj kod, pr. slika i zvuk
3. medij – sredstvo koje omogućava fizičku transmisiju poruke

Kada se pojavio prvi medij masovne komunikacije? 

Gutenbergova štamparska presa 1450.; pojava fotografije 1826.;
otkriće filma - 1891. kinetoskop Tomasa Edisona, prva projekcija braće Limjer  1895. a prvi zvučni film 1927.; pojava stripa 1896.; otkriće radija 1920.; televizija od 1926., a prve stanice od 30 – tih godina
4. regulator – šta sve utiče – organizovane grupe, cenzura
5. filter – mi sami, naša uverenja i stavovi
6. publika i odziv – obimna, heterogena, anonimna masa, mada se prave programi i za tačno      određene specijalizovane publike

Koja je moć medija? 
Javna uloga radija i televizije nasleđena je od štampe kao prenosnika glasova i aspiracija ljudi u jednom društvu. Pojava prvih dnevnih novina učinila je informacije dostupne širokoj publici, ali sve do 60tih godina prošlog veka i Kenedijeve predsedničke kampanje moć medija bila je nepoznata. Do tada radio je najavljivao događaj, televizija ga prikazivala, a štampa objašnjavala. U ovoj kampanji slika mladog plejboja je vešto iskorištena za pridobijanje političkog tela.  TV je utvrdila pravilo da uvek plasira najnoviju informaciju, vest dana, te da joj često prida značenje koja ona objektivno nema. Informacija se prikazuje 50 do 100 sekundi, daje se u udarnom terminu, ali je uvek sačinjena tako da vam privuče pažnju, ali nikada ne daje potpuno objašnjenje. Na taj način se zadobija vaša pažnja. Vremenom TV dobija primat i u ostalim segmentima. Internet i mobilna tehnologija predstavljaju budući razvoj medija, jer predstavljaju kombinaciju svih predhodnih,  ali gde će nas to odvesti još je nepoznato.

Šta je to što mas mediji rade? 

1. Oni kreiraju za nas realnost ( filmske lokacije filmova poput Star Wars, Narnija) 

2. Približavaju nam ono nedostupno (edukativni programi, putopisi)

3. Oblikuju naše ponašanje na način na koji to pokretači propagandne mašinerije žele. (pr. koje farmerke nosite, automobili koje vozimo), odnosno vrše propagandu! Razlikujemo tri vrste propagande: zdravstvena (ona ima isključivo pozitivno dejstvo), politička i ekonomska.
Zašto je to toliko bitno?

S ekonomske strane  što se više eksponiraš, i ako pri tome ''pritiskaš prave dugmiće'' više ćeš novca zaraditi – ''prime time'' termini na televiziji

S politčke tačke gledišta, ali i celokupnog društvenog sistema pomoću mas medija možete oblikovati mišljenje čitave jedne nacije – način prezentovanja vesti u novinama i dnevnicima ili pravljenje tematskih filmova (pr. Holivud kako se menjaju negativci? Ili ratni filmovi)

Ali zdravstvena propaganda je pr. pozitivne propagande

Dva su glavna principa propagande – PRIVUĆI PAŽNJU NA PROPAGANDNU PORUKU i IZAZVATI SPREMNOST I MOTIVISANOST ZA PRIHVATANJE NJENOG SADRŽAJA

Za to se koriste spoljni faktori koji doprinose njenoj upadljivosti, ali i unutrašnji, sadržaji koji mogu izazvati interesovanje, uz nastojanje da se aktiviraju naše različite težnje i motivi da bi došlo do prihvatanja cilja propagande i željene poruke

Kako se to radi uz zvuk? Radio – različiti zvučni efekti (pr. snimak astronauta Leonova)

A slikom? Od retuširanja fotografija modela (pr. katalog Oriflama), na televiziji korišćenjem istih slika za stvaranje sasvim različitih izvještaja – Kosovo, do stvaranja sasvim nove realnosti poput one filmske.

Propaganda može koristiti tačne podatke za razvijanje i održavanje društveno korisnih stavova, ali i često selkcionisane, iskrivljenje i lažne podatke ili pak fino podešene u tačno određenu svrhu. Tako nastaju glasine. Kada god treba preneti važan sadržaj, ali je situacija neizvesna, to je podloga za njihovo stvaranje. Namerne glasine su važno oruđe u stvaranju psihološko rata ( pr. film Ratom protiv istine) Danas nažalost bilo koja ratna kampanja meri svoju uspešnost prvo pobedom u medijskom ratu, a zatim tek na bojnom polju. Obično ljudi kažu ''video sam to na TVu!'' i samim tim to je dovoljno bar za većinu da informaciju smatraju i tačnom!

